Els catalans -que cada cop som menys, sigui dit de passada- tenim el que ens mereixem. Ni més ni menys. La història que ens ha estat donada ha estat fruit d'agressions externes, cert, però també en part per culpa de la nostra imbecilitat suprema. Ens queixem i morirem a poc a poc com a poble tot queixant-nos sense poder-hi fer res. Avui, en un bar de Manresa, una colla d'amics ha entrat. Han demanat uns tallats, una coca-cola i unes cerveses. Com que el cambrer immigrant els ha contestat en castellà ells han canviat de llengua. Imbècils...Si haguessin continuat parlant català haurien pogut comprovar que aquest cambrer immigrant entén el català i fins i tot el xapurreja una mica, ja que amb mi fa pràctiques sempre que parlo amb ell en català. Però no, és clar, han canviat de llengua...perquè són catalans, i el bon català sempre sap quan ha de renunciar a la seva llengua i reduir-la només a un ús privat i íntim. Una coneguda natural de Honk-Kong (com s'escrigui ho sento) va arribar al nostre país fa uns mesos. Va instal·lar-se al Bages. Immediatament va posar-se a aprendre el català abans que el castellà. Però immediatament va comprovar com la tribu dels imbècils només li parlaven castellà quan la veien -mentre que entre ells parlaven català- i va acabar passant d'aprendre català i va passar-se a estudiar castellà. Ara, per motius personals, se'n torna a viure al seu país. Això sí, amb la cua entre cames. No m'estranya. En pocs mesos ha conegut un país d'imbècils. I d'exemples com aquest n'hi ha un bon munt. I així ens va. Quanta raó tenia el cínic de l'Aznar quan deia que només parlava català "en la intimidad". És que els catalans només parlem català entre nosaltres, en la intimitat, en privat i prou. Els qui no canviem de llengua som una minoria, diguem-ho clar. La resta, com a bon país d'imbècils que som, usa el català només en la intimitat i amb els amics catalanoparlants. No m'estranya que els immigrants no vulguin aprendre el català. Total, per a què? Continueu així, catalans, colla d'imbècils rematats, i d'aquí a 20 anys el català serà només una llengua d'àmbit rural. Temps al temps. Això sí, al nou estatut quedarà molt bé que tothom hagi de conèixer el castellà i el català. A la pràctica, però, els catalans, imbècils consagrats, continuaran fent servir només la seva llengua amb els qui la parlen. Això sí, després es lamentaran que l'ús de la llengua disminueix i bla bla bla. Els catalans només sabem plorar i autocompadir-nos. Au, aneu a prendre pel sac, colla de desgraciats. Fins i tot els pingüins de l'antàrtida tenen més orgull nacional que els 7 milions d'imbècils que es fan dir catalans. Com a catalanoparlant que no canvia mai de llengua em sento insultat per la majoria de catalanoparlants que sempre canvien. I n'estic tip. 
és dur reconèixe-ho però és així...jo fins fa poc treballava l'hosteleria i ho podia comprovar en primera persona...i jo no tenc pinta de sudamericà, ni d'asiàtic,ni d'africà...els catalans em canviàven la llengua per sistema.En alguns casos,fins i tot,i després d'haver-los atès en català,em contestàven en català,però al cap de poca estona,quan tornàven a dirigir-se cap a mi,ho tornàven a fer en castellà...jo acabava indignadíssim.... Però he pogut comprovar que més aviat es tracte de gent gran o de la burgesia en general...per sort,els que menys canvien de llengua és la gent jove.Són la minoria absoluta,però s'ha de dir. Salut!
Quan jo estudiava vaig treballar uns anys a mitja jornada en un supermercat de caixer i reponedor. Doncs bé, si sabessis la quantitat de gent que se m'adreçava a mi en castellà, i no només gent gran, sinó també joves. Sovint, però, quan malgrat tot jo els responia en català, aleshores continuaven en català sorpresos, com si fos increïble que el caixer els hagués respost en català! Amb comportaments així, algú s'estranya que ens passi el que ens passa? Amb quin dret gosem exigir als nous immigrants, i també als immigrants espanyols, que aprenguin català quan resulta que només parlem en català en privat i quan estem amb la nostra colla d'amics catalanoparlants? Així no anem gens bé. Ens cal un mínim d'orgull, d'autoestima, digueu-li com vulgueu. Però és que hi ha mínims i mínims... 7 milions d'imbècils que a sobre votaran SÍ a una cadena perpètua. Com diu la porca de l'espot sociata "no te digo nada!". Vénen ganes d'anar-me'n a la Catalunya Nord i ajuntar-me amb veritables herois quotidins que s'espavilen més que no pas nosaltres, que som 7 milions d'imbècils. Bé, dels 7 milions treu-n'hi els castellanoparlants i els nous immigrants....però això ja és un altre tema. 
Gràcies per excloure'm del grup dels imbècils! 
Perdona, estic una mica peix, per què ho dius que t'hi he exclòs? 
Sempre em fas la mateixa broma! 
Ei que no és pas broma eh! De debò, ara m'has "pillat" descol·locat. Però bé, és que potser et penses que t'havia inclòs en el grup dels imbècils? Ja sé que deus tenir una imatge de mi de nazi com a mínim, però home de tant en tant també sóc benevolent i m'apiado i perdono la vida a algú eh. 
No, no, en absolut. No comparteixo molts dels teus punts de vista, però no et considero nazi, em caus bé. 
Sí, en el fons els nazis, els racistes, els etnocèntris (em sembla que un dia em vas dir això) i els xenòfobs som criatures descervellades que podem fins i tot arribar a ser simpàtics per les ximpleries que diem i el cap buit que tenim... Mira-t'ho des d'un altre punt de vista, jo simplement sóc un català que estima profundament el seu país i que contempla amb ràbia i impotència com el país se'ns en va. Simplement és això, malgrat que de vegades m'encenc i puc arribar a dir coses que d'entrada sonen una mica dures. Però bé, els anarquistes també sou molt simpàtics. 
Em caus bé perquè tens sentit de l'humor i ets capaç de riure de tu mateix. Això no és fàcil de trobar (jo en sóc força incapaç, per exemple). Ara, moltes de les teves idees fan pudor, què hi farem. Jo no considero que els que no pensen com jo siguin malalts o eixelebrats (bé hi ha de tot, també entre la gent que pensa més o menys com jo). Senzillament penso que tenen un altre ordre de prioritats. 
Doncs a mi em caus bé perquè, tot i que les teves idees també em fan pudor a mi i em poso les mans al cap, sé que ets una persona intel·ligent. D'això, què fas aquesta nit? 
Vaig a una reunió d'amics al camp, amb guitarres, porros i flors. Vols venir? 
Ah...bé...no està mal...home no t'ho prenguis malament...no és que et vulgui fer un lleig...però és que anant al camp amb gent desconeguda que, no sé, potser no es dutxen gaire, ja saps, no sé, no voldria agafar polls als cabells o alguna malaltia exòtica i acabar a la Teknon a la matinada... A part, això ja ho havia fet quan era jove i navegava per la vida... 
Nazi! 
Oh sí sí! Més, més! Nazi! Racista! Xenòfob! Sí! M'excita! Dóna'm canya  Pedro ! Com m'agrada! (t'aviso que ara aniré a sopar!) 
angelets